2026 жылғы 2-тоқсанда мемлекеттік қызметтер көрсету жөніндегі аналитикалық жазба

СҚО әкімдігі білім басқармасының «Айыртау ауданының білім бөлімі» КММ-нің 2026 жылғы 2-тоқсанда мемлекеттік қызметтер көрсету мәселелері бойынша ақпараты
2026 жылғы 2-тоқсан ішінде Айыртау ауданының білім бөлімі мен ауданның білім беру ұйымдары мемлекеттік қызметтердің 25 түрін көрсетті. Барлығы 505 мемлекеттік қызмет көрсетілді, оның ішінде білім бөлімі тікелей – 180, мектепке дейінгі ұйымдар – 64, мектептер – 253, психологиялық-педагогикалық түзету кабинеті – 8 қызмет көрсетті.
Білім бөлімі ғимаратында және барлық білім беру ұйымдарында халыққа арналған өзіне-өзі қызмет көрсету бұрыштары бар. Олар барлық қажетті жабдықтармен және интернет желісімен қамтамасыз етілген. Көрнекі ақпарат өзіне-өзі қызмет көрсету бұрышында орналасқан ақпараттық стендте ұсынылған. Халыққа барлық мемлекеттік қызметтер тегін көрсетіледі.
Мемлекеттік қызметтер көрсету мәселелері бойынша ақпараттық-түсіндіру жұмыстары жүйелі түрде жүргізіледі. Білім беру ұйымдары мен білім бөлімінің сайттарындағы «Мемлекеттік қызметтер» айдарларында барлық қажетті ақпарат орналастырылған: мемлекеттік қызметтер көрсету қағидалары, көрсетілетін қызметтер мен жауапты тұлғалар туралы ақпарат, буклеттер.
Оқу жылының басынан бастап білім бөлімінде мемлекеттік қызметтер көрсету саласындағы бұзушылықтарға жол бермеу жөніндегі жұмыс жоспары әзірленіп, бекітілді. Жоспарды іске асыру аясында білім бөлімінің мамандары арасында, сондай-ақ мектеп директорларының қатысуымен мемлекеттік қызметтер көрсету мәселелері бойынша кеңестер өткізілді. Жауапты тұлғаларға мемлекеттік қызметтер көрсету тәртібі мен мерзімдерінің бұзылуына жол бермеу жөнінде тапсырмалар берілді.
Білім бөлімі білім беру ұйымдарында мемлекеттік қызметтердің көрсетілуіне мониторинг жүргізу кестесін әзірледі және мониторинг жүргізетін комиссияның құрамы бекітілді. Бұйрықтар, жоспар және кесте білім бөлімінің сайтында орналастырылған.
2026 жылғы 2-тоқсанда барлығы 505 мемлекеттік қызмет көрсетілді:
· мемлекеттік орган арқылы қағаз түрінде – 126 қызмет; 
· электрондық түрде – 379 қызмет, оның ішінде: 
· жергілікті атқарушы органдардың ақпараттық жүйелері арқылы – 301; 
· Қазақстан Республикасы Оқу-ағарту министрлігінің ақпараттық жүйесі арқылы – 78. 
Мемлекеттік қызмет көрсетуден бас тарту – 0.
Мемлекеттік органдар көрсететін мемлекеттік қызметтерге тұтынушылардың қанағаттану деңгейі бойынша қызмет алушылар тарапынан шағымдар тіркелген жоқ.
Білім беру саласындағы мемлекеттік қызметтерді көрсету тәртібі туралы толық ақпаратты Солтүстік Қазақстан облысы әкімдігі білім басқармасының «Айыртау ауданының білім бөлімі» КММ-нен Саумалкөл ауылы, 20-шағынаудан мекенжайы бойынша немесе 8 (71533) 27-156 телефоны арқылы алуға болады.

